La vaccinare, cu aleșii în frunte! Oficialii noștri au prioritate, în timp ce Europa începe cu bătrânii.
Doar România a pus pe lista prioritară parlamentarii și miniștrii. Majoritatea țărilor europene au pus pe primul loc bătrânii. Între prioritari la noi se regăsesc Parlamentul, Președinția, Guvernul, ministerele și instituțiile subordonate acestora.
Cine ar trebui să fie vaccinat primul? Fiecare țară a răspuns diferit, dar numai România a pus pe primele locuri parlamentarii. Practic, aceștia vor avea imunitate nu doar în fața justiției, ci și a coronavirusului.În România, categoriile care au prioritate sunt: personalul medical, personalul din căminele de bătrâni, bolnavii vulnerabili și "personalul din domenii cheie".În Franța, mai întâi vor fi vaccinați rezidenții din căminele de bătrâni și personalul de acolo. În faza a doua sunt oamenii peste 75 de ani, cadrele medicale care au peste 50 de ani și bolnavii vulnerabili.Portugalia a pus pe primul loc bolnavii care au împlinit 50 de ani. Urmează rezidenții din căminele de bătrâni. Faza a treia include cadrele medicale, forțele de ordine și Armata.În Marea Britanie, de marți vor fi vaccinați mai întâi rezidenții și personalul din căminele de bătrâni, pe treapta a doua sunt oamenii care au peste 80 de ani și personalul medical. Și o altă categorie prioritară sunt oamenii peste 75 de ani."Domeniile cheie"Strategia națională de vaccinare, publicată în Monitorul Oficial: